இந்நிலையில்,கோரிக்கை வைத்தோ, போராடியோ அரசின் மனநிலையை மாற்றிவிடலாம் என்று எதிர்பார்க்க முடியாது. அரசை மாற்றுவதுதான் இதற்குத் தீர்வு. 2019 தேர்தல்தான் வழி! ஜிஎஸ்டியைப் பொறுத்த வரை, தொழில் நிலைக்கு ஏற்ப வரி நிர்ணயிக்க வேண்டும். விற்று வரவு ரூ.20 லட்சம் என்ற உச்ச வரம்பை ரூ.1 கோடி என்று உயர்த்தி நிர்ணயிக்கவேண்டும். குறு, சிறு தொழில்களுக்கு மத்திய அரசின் கடன் திட்டம் ஏதுமில்லை. முந்திரா திட்டத்தில் கூடரூ.5 கோடிக்கு முதலீடு இருப்பதைத்தான் சிறுதொழில் என கடன் தருவதாக கூறுகின்றனர். எனவே சிறு, குறு நிறுவனங்களுக்கு ரூ.1 கோடி அளவுக்கு கடன் தரும் திட்டத்தை அறிவிக்க வேண்டும். கார்ப்பரேட் நிறுவனங்களுக்கு 4 ஆயிரம் கோடி கடன் தருவதை விட்டுவிட்டு, ஆயிரக்கணக்கான சிறு, குறு நிறுவனங்களுக்கு சில லட்சம் முதல் ரூ.1 கோடி வரை கடன் கொடுத்தால் அதிகபட்ச வேலைவாய்ப்பு கிடைக்கும். படித்த இளைஞர்கள் சுயதொழில் செய்து முன்னேற வாய்ப்புக் கிடைக்கும். நாட்டின் உண்மையான வளர்ச்சி சிறு, குறு தொழில்கள் வளர்ச்சியில்தான் இருக்கிறது. இதற்குரிய மாற்றுத் திட்டங்களை நிறைவேற்றினால்தான் குறு, சிறு தொழில்கள் வாழ முடியும்.